Platforma Doma mladih

**Platforma Doma mladih (PDM)** je neprofitna, nestranačka i participativna inicijativa registrirana kao savez udruga, koja djeluje kao zagovaračka platforma za nezavisnu kulturnu i udruge mladih na razini grada Splita.

Kontinuirano i aktivno surađuje s Multimedijalnim kulturnim centrom (MKC), upraviteljem zgrade Doma mladih na razvoju modela društveno-kulturnog centra čiji program uključuje raznovrsne umjetničke, edukacijske i istraživačke programe i prezentacije namijenjene zajednici te subverzivne i kritičke istraživačke prakse.
## Historija
PDM djeluje od 2012. godine kao neformalna inicijativa koja zagovaranjem, osnaživanjem, istraživanjem i aktivizmom djeluje na razvoj izvaninstitucionalne kulture i umjetnosti u polju mladih, a surađuje s nizom udruga i umjetničkih institucija koje djeluju u tim poljima. PDM je osnovalo 6 organizacija, a u međuvremenu broji 16 članica.

PDM od 2013. godine organizira godišnju manifestaciju *Platformat*, skupno predstavljanje mogućnosti kapaciteta prostora i programa Doma mladih s namjerom povećanja vidljivosti kod šire publike, podsjećanja na problem nedovršene zgrade i neadekvatne infrastrukture te povezivanja novih pojedinaca i organizacija u rad i zagovaranje oko Doma mladih.

Projekt uređenja Doma dobio je 2013. godine status regionalnog razvojnog projekta od Ministarstva regionalnog razvoja i fondova Europske unije.

Suradnja PDM i grada Splita je 2014. godine dobila prioritetni status u pilot-programu Nacionalne zaklade za razvoj civilnog društva *Prostori (su)djelovanja*, čime je kreirana ideja Doma kao kulturno-društvenog centra i stvorena mogućnost financiranja putem EU fondova. Projektom je izrađena dokumentacije za dobiti sredstva za infrastrukturne radove.

Od 2015. godine PDM je registriran kao savez udruga.

Od 2018. do 2020. u trajanju od 24 mjeseca PDM realizira jedan od najvećih infrastrukturnih, promotivnih i zagovaračkih civilno-javnih projekta u polju kulture u gradu Splitu pod nazivom *Gradimo Dom zajedno* s proračunom od skoro 2,5 milijuna kuna (85% sredstva Europske Unije), sa oko 7.000 sudionika u programima. U sklopu projekta obnovljen je polivalentan co-working prostor *Razred* s namjenom za diskusijske i edukativne aktivnosti te udruge koje ne djeluju u Domu, a imaju potrebu za povremenim uredskim prostorima.

Projektom *Gradimo Dom zajedno* otvoren je prostor Skateboard kluba Kolo unutar Doma mladih te je pokrenut portal Cooltura Split kao online alat organizatorima događaja u kulturi s mogućnošću izravnog kreiranja sadržaja portala unosom najava za događanja u kulturi koja organiziraju.

PDM je u suradnji s MKC-om od 2021. do 2022. godine provodio projekt *Dan po dan – mladi u kulturi online* kojeg je sufinancirala Europska unija te Ministarstvo kulture i medija, u okviru kojeg su organizirane besplatne online participativne radionice za mlade u cjelinama: koncept radija u zajednici, nove tehnologije animacije, dizajn plakata, umjetnost i tehnologija te elementi i tehnike plesnih stilova.

## Zagovarački, razvojni i koordinacijski rad
PDM svoje djelovanje temelji na participativnom modelu ravnopravnog sudjelovanja, predlaganja i odlučivanja u donošenju ključnih odluka koje usmjeravaju rad i pozicioniranje platforme. PDM razrađuje način funkcioniranja Doma, osigurava sudjelovanje kroz komunikaciju i definira kriterije za djelovanja, te izrađuje dugoročni plan rada. PDM u lokalnoj kulturnoj politici ima fokus na transparentno dodjeljivanje sredstava za rad organizacijama u kulturi prateći tako investicije lokalne samouprave u zgradu Doma.

PDM osmišljava odgovorno korištenje i suupravljanje Domom kako bi riješio problem neadekvatne infrastrukture za nezavisnu kulturu u Splitu po načelu civilno-javnih partnerstva u kulturi. S tim ciljem rade se aktivnosti oko vidljivosti programa Platforme, suradnji s različitim akterima i osiguravanjem uvjeta za uspostavljanje društveno-kulturnog centa kao prostora dijaloga, aktivizma, kulture i umjetnosti s uključivanjem mladih. PDM nastoji aktivirati mlade i naučiti ih kako zagovarati, biti aktivna udruga i provoditi projekte.

Članice Platforme djeluju na lokalnoj, nacionalnoj i međunarodnoj sceni kroz samostalne programe i partnerstva, pokrenule su umjetničke i kulturne programe koji su dugoročni i međunarodno priznati te zagovaraju promjene u lokalnoj i nacionalnoj kulturnoj politici i politikama za mlade.

PDM je od 2020. godine jedan od osnivača nacionalne Mreže društveno-kulturnih centara DKC-HR.

## Organizacije članice
Platformu Doma mladih čine organizacije civilnog društva iz područja suvremene kulture i umjetnosti i sektora mladih:

* Info zona
* Kino klub ''Split''
* KLFM radio u zajednici
* Kolektiv za razvoj, istraživanje i propitivanje *[[queer]]* kulture *[[QueerANarchive]]*
* Kulturno umjetničko udruga ''Uzgon''
* *[[Mavena]] – 36 njezinih čuda*
* Platforma 9.81 – institut za istraživanja u arhitekturi
* Kolektiv *Style Force* – udruga za kulturu i novoscenski pokret
* Udruga mladih za promicanje aktivizma *Aktivist*
* *Cirkus Kolektiv* – udruga za suvremeni cirkus i srodne umjetničke prakse
* *Pričigin*
* Skateboard klub *Kolo*
* Udruga za suvemeni ples i pokret *Tiramola*
* Podzemno društvo/Underground Society
* Momentum
* Permakultura Dalmacije
## Izvori

## Vanjske veze
* Mrežna stranica ''Platforme Doma mladih''
* Facebook